שיחה:True Colors (שיר של סינדי לאופר)

message: , , ראו עריכה זו. אשמח לחוות דעתכם בנדון. צריך להוסיף פסקה רלוונטית לערך על מנת להסביר זאת, אך האם אתם מסכימים לעצם הכנסת הקטגוריה? תאו הארגמן - שיחה 16:30, 20 ביוני 2022 (IDT)
replies: text: זאת שאלה בכלל? השיר הוא במקור לזיכרונה של גרגורי נטל שמתה מאיידס, בהמשך, השיר גם הפך לסמל מחאות להט"ב בכל ארה"ב. אקסינו - שיחה 16:33, 20 ביוני 2022 (IDT)
replies: text: :כן, זה מופיע גם בערך האנגלי (אך לא כאן). תאו הארגמן - שיחה 16:41, 20 ביוני 2022 (IDT)
replies: text: :: ובכן, זאת טעות. לאופר הקדישה שיר אחר באלבום הנושא את אותו שם לזכרו של גרגורי נטל, "Boy Blue", כאן. השיר "True Colors" נכתב לאמו של כותב המילים, בילי סטיינברג. בזמן יציאת השיר, לא היה לו כל קשר לשום דבר, הוא היה סתם שיר. אומנם מילות השיר עוסקות בקבלה באופן כללי, והיו שפירשו אותו כקבלת נטייה מינית (זאת זכותם, כמובן). לאופר סיפרה שכעשור לאחר יציאת השיר קיבלה מיילים רבים ממעריצים שכתבו לה שהשיר "True Colors" עזר להם לקבל את נטייתם המינית ו"הציל את חייהם" כאן. ב־2007 יצאה לסיבוב הופעות שנקרא "True Colors tour" ובו דיברה על זכויות זוגות חד מיניים . ב־2008 אף יסדה קרן לעיסוק בנושא . אבל זה היה הרבה מאוחר יותר. שוב, שלא כמו שירים שנכתבו במכוון ובמודע למען הנושא (למשל "Take Me to Church"), כשהשיר "True Colors" יצא לאור הוא היה חד משמעית סתם שיר (מצוין). השאלה היא אם קבוצה מסוימת אוהבת שיר, האם זאת עילה לקטגוריה. בוא נאמר שגם אני אוהב את השיר, זה נותן לי זכות לשים בו קטגוריה:שירי יניב? Yanivshn - שיחה 16:53, 20 ביוני 2022 (IDT)
replies: text: :::נ.ב. אין לי בעיה גם להוסיף בגוף הערך את כל מה שכתבתי, עם מקורות. השאלה שלי היא דווקא לגבי הקטגוריה. Yanivshn - שיחה 17:06, 20 ביוני 2022 (IDT)
replies: text: :::: זה לא נכון שזה שיר אחר, השיר True Colors הוקדש לגרגורי נטל. עצם היותו ככזה ועצם היותו מנוגן בפסטיבלים להט"בים מקנה לו חשיבות כשיר להט"בי. אקסינו - שיחה 19:10, 20 ביוני 2022 (IDT)
replies: text: :::::הבאתי לך מקור מפורש ששיר אחר נכתב לזכרו ("Boy Blue"). אם אתה רוצה להתעלם מהמציאות, זה כבר לא באחריותי. Yanivshn - שיחה 19:45, 20 ביוני 2022 (IDT)
replies: text: ::::::הנה היא כותבת את זה בעצמה, בתיאור השיר בביצוע חי בערוץ היוטיוב הרשמי שלה. Yanivshn - שיחה 20:18, 20 ביוני 2022 (IDT)
כתבתי על הקשר להט"ב בפירוט בגוף הערך. Yanivshn - שיחה 19:01, 20 ביוני 2022 (IDT)

text: קטגוריית שירי להט"ב כוללת גם מספר רב של שירים שלא נכתבו על להט"בים, אלא הפכו כאלה ברבות השנים. ניתן למנות כדוגמה את Part of Your World, Beautiful ואפילו YMCA שאין במילותיו דבר שירמז על היותו שיר פרו-להט"ב, אך הוא המנון בקהילה. הוספתי לקטגוריה עכשיו את Let It Go, עוד שיר שנכתב כשיר של ילדה מבוהלת שמגלה את עצמה והפך להמנון יציאה מהארון וקבלת העצמי בקרב צעירים בני הקהילה. השיר הזה לא שונה מהם בהקשר הזה. אם כבר הייתי שמח לדעת למה Jailhouse Rock מופיע בקטגוריה הזו. אני יודע שיש פרשנויות כאלה לגביו, אבל לא ידוע לי שהוא אכן זכה למעמד דומה. כנ"ל לגבי Money for Nothing שמלבד כמה ביטויים שליליים בתוכו בהקשר, לא נקשר עם קהילת הלהט"ב. תאו הארגמן - שיחה 08:18, 21 ביוני 2022 (IDT)
replies: text: :הסרתי אותם מהקטגוריה. עובר על הקטגוריה שוב כדי לראות אם היו עוד טרמפיסטים כאלה. כנראה שמישהו העתיק זאת מהקטגוריה "LGBT-related songs" בויקי האנגלית שבה נכללים כל השירים שיש להם איזה שהוא קשר לתחום. זו אינה מהות הקטגוריה אצלנו, כמשתמע משמה. תאו הארגמן - שיחה 08:23, 21 ביוני 2022 (IDT)
replies: text: ::וודאי שהשיר צריך להופיע בקטגוריה. "שירי להט"ב" אינם רק שירים שנכתבו ע"י להט"ב או עוסקים בנושא באופן ישיר, אלא גם שירים שהתקבלו בקהילת הלהט"ב כשירי גאווה, קבלה, יציאה מהארון או סתם חגיגה של מיניות שלא מתכופפת בפני המוסכמות העבשות של העבר.  לא חסרות דוגמאות גם בעברית - דיווה הוא שיר הערצה לנשים גדולות מהחיים שהפך להמנון טראנסי אולי רק בגלל הזמרת ששרה אותוצ; בוא הוא שיר על חברות שהפך להמנון להט"ב על יציאה מהארון (ואני מתפלא שהוא לא בקטגוריה); על נמס בגשם אמר הכותב במפורש שהוא לא נכתב על הומוסקסואליות ובכל זאת הוא נחשב לשיר להט"ב קלאסי שרבים מזדהים איתו; ויש עוד דוגמאות רבות. ככה זה עם שירים - לפעמים הקהל מוצא בהם משמעות שהכותבים אפילו לא חשבו עליה, והמשמעות הזאת מקבלת חשיבות אנציקלופדית - לפעמים אף יותר מהכוונה המקורית של הכותבים.  לכן השאלה אם השיר אכן נכתב על חבר שמת מאיידס כלל אינה רלוונטית לצורך הקיטלוג. מה כן רלוונטי? סימוכין! ובמקרה שלפנינו יש אינספור סימוכין לכך שהשיר התקבל כ"שיר להט"ב" - החל מאזכורים  במדורי מוזיקה, דרך אתרי להט"ב, ועד לרשימות של "שירי גאווה" בהן הוא מופיע לעיתים בראש הרשימה. אם כל זה לא מספיק, אז המרכז הקהילתי לקהילת הלהט"ב בניו יורק  קרא לבניין שלם על שמו. לאור זאת - כן, עושה רושם שיש מספיק סימוכין לכך שמדובר בשיר מאד פופולרי בקהילת הלהט"ב, ושצריך להחזיר אותו לקטגוריה.. בברכה, איתמראֶשפָּר - דברו אלי - איפה הייתי ומה עשיתי - העולם מתפתח, וזה טבעי -  09:33, 2 ביולי 2022 (IDT)

text: :השיר צריך להופיע בקטגוריה מהסיבות שהזכיר איתמראֶשפָּר --היידן 09:56, 2 ביולי 2022 (IDT)
replies: text: ::איתמראֶשפָּר סיכם את הפארסה שהתחוללה כאן בצורה מדויקת. Hello513 - שיחה 11:26, 2 ביולי 2022 (IDT)
replies: text: :::השיר שייך לקטגוריית שירי להט"ב. איתמראֶשפָּר ואחרים כאן הסבירו זאת היטב. Danny-w - שיחה 11:29, 2 ביולי 2022 (IDT)
replies: text: ::::החזרתי את הקטגוריה לאור ההסכמה הרחבה כאן. תאו הארגמן - שיחה 12:32, 2 ביולי 2022 (IDT)
replies: text: :::::@PurpleBuffalo, אם כן צריך לפצל את הקטגוריה, שירים שנכתבו עבור להטב יהיו בקטגוריה :קטגוריה:שירים שנכתבו עבור להט"ב,  את השירים שהקהילה ניכסה אפשר לשייך :קטגוריית שירים שאומצו בקהילת הלהט"ב, שירים נגד להטב יהיו ב:קטגוריה:שירים כנגד להט"ב, את הקטגוריות נשייך אל :קטגוריה:שירי להט"ב והשמות ישקפו בדיוק את המהות. Yyy774 - שיחה 22:04, 3 ביולי 2022 (IDT)
replies: text: ::::::@Yyy774, נראה לי מסורבל ומיותר. אני מסכים שבקטגוריה יש הרבה שירים שלא אמורים להיות בה (לא הערך הנוכחי), אבל לא מכפרים על חטא בעוון. תאו הארגמן - שיחה 22:37, 3 ביולי 2022 (IDT)
replies: text: :::::::@PurpleBuffalo, לי כמובן זה נראה נח לשימוש. גם יחסוך תרעומת מצד יוצרים שמתייגים להם את הערך באופן לא נכון. Yyy774 - שיחה 23:00, 3 ביולי 2022 (IDT)
thread_title:  מחיקת קטגוריה שיר להט"בי